Թամար Գվերդծիթելի

Թամար Գվերդծիթելի (վրաց.՝ თამარ გვერდწითელი, հունվարի 18, 1962(1962-01-18), Թբիլիսի, Վրացական ԽՍՀ, ԽՍՀՄ), խորհրդային, վրացական և ռուսական փոփ և էստրադային երգիչ, երգահան, դերասանուհի, Վրաստանի և Ռուսաստանի ժողովրդական արտիստուհի։


== Կենսագրություն ==
Թամար Գվերդծիթելին ծագում է հնագույն ազնվական տոհմից։ Մայրը՝ Իննա Վլադիմիրի Կոֆմանը, ռուսերենի և ռուս գրականության ուսուցչուհի էր, ծագումով՝ Օդեսայից, ազգությամբ՝ հրեա։ Դեռ 3 տարեկանից հետաքրքված էր երաժշտությամբ, դպրոցական տարիներին սովորում էր Թբիլիսիի կոնսերվատորիային կից երաժշտական դպրոցում։ 1970-ական թվականներին դարձել է մեներգչուհի՝ մանկական Մզիուրի անսամբլում։ Վերջինիս կազմում համերգներով ճամփորդել է ԽՍՀՄ բազմաթիվ քաղաքներով։
Դպրոցից հետո Թամարն ընդունվում է Թբիլիսիի կոնսերվատորիան, ավարտում դաշնամուրի և կոմպոզիցիայի լսարանը, ինչպես նաև՝ վոկալի մասնագիտացված քոլեջ։ Դեռ վաղ տարիքում կատարում էր բազմաթիվ կոմպոզիտորների գործեր։ Հայտնի է Առնո Բաբաջանյանի հեղինակած «Твои следы» կատարումը։
19 տարեկանում Դնեպրոպետրովսկում տեղի ունեցած համախորհրդային մրցույթում զբաղեցնում է երկրորդ, իսկ Սոչիում կայացած «Красная гвоздика» մրցույթում՝ առաջին տեղ։ 1982 թվականին մասնակցում է Դրեզդենի երաժշտական մրցույթին, 1988 թվականին հաղթում «Золотой Орфей» մրցույթում, ելույթ ունենում Սոպոտի ու Սան Ռեմոյի փառատոներին։ 1987 թվականից սկսած՝ ընդգրկվում է տարբեր մրցանակաբաշխություններում ու մրցույթներում՝ որպես ժյուրիի անդամ։
1989 թվականին Թամար Գվերդծիթելին դառնում է Վրացական ԽՍՀ վաստակավոր արտիստուհի, իսկ 1991 թվականին՝ Վրացական ԽՍՀ ժողովրդական արտիստուհի, երբ 29 տարեկան էր։ 2004 թվականին այդ բարձր կոչմանն արժանացել է ՌԴ-ում։
1991 թվականին ֆրանսիացիները հրավիրում են Փարիզ, որտեղ նա ծանոթանում է հայազգի կոմպոզիտոր Միշել Լեգրանի և Ժան Դրեժակի հետ։ Փարիզի «Օլիմպիա» համերգասրահում, որտեղ ժամանակին ելույթներ էր ունեցել Մուսլիմ Մագոմաևը, բեմ է բարձրանում Թամար Գվերդծիթելին։ Միշել Լեգրանը նրան հանդիսատեսին ներկայացնում է այս խոսքերով՝ «Փարի՛զ, հիշիր այս անունը»։ Համերգային հանդիպումները շարունակվում են նաև հետագայում. 2006 թվականին Միշել Լեգրանը և Թամար Գվերդծիթելին ելույթ են ունենում մեծ բեմի վրա՝ The Umbrellas Of Cherbourg և Yentl Medley կատարումներով։
Դնեպրոպետրովսկի օպերային թատրոնում իտալացի բարիտոն Ջովաննի Ռիբիկյեզուի հետ կատարել է Ժորժ Բիզեի «Կարմեն» օպերան։ Մասնակցում է համերգների, ֆիլմերի, դերեր կատարում նաև թատրոններում։ 2010 թվականին Դմիտրի Դյուժևի հետ ելույթ ունենալով Մոսկվայում՝ վարել է համերգներ, մասնակցություն ունեցել։ Նույն տարում զուգերգ է ունեցել իտալացի երգիչ Ալ Բանոյի հետ՝ «Մոր աչքեր» (ռուս.՝ Мамины глаза)Al Bano и Тамара Гвердцители - Мамины глаза (Gli occhi di mamma): Համերգներից մեկի ժամանակ «Թբիլիսո» երգից հետո երգել է Առնո Բաբաջանյանի հեղինակած «Նոկտյուրնը», այն նվիրելով Մուսլիմ Մագոմաևին։
Երգեր է կատարում ավելի քան տասը լեզուներով՝ վրացերեն, ռուսերեն, ֆրանսերեն, իտալերեն, իսպաներեն, անգլերեն, եբրայերեն, ուկրաիներեն, հայերեն, գերմաներեն և այլն։
2014 թվականին Թամար Գվերդծիթելին մասնակցել է «Голос страны» շոուին՝ ուկրաինական «1+1» հեռուստաալիքով


== Անձնական կյանք ==
Գվերդծիթելին հնագույն տոհմական ազգանուն է, բաղկացած է երկու մասից՝ ծիթելի (վրաց.՝ წითელი կարմիր), գվերդ՝ (վրաց.՝ გვერდ կող)։ 14-րդ դարում այդպես է անվանակոչել վրաց թագավորը նրա նախահայրերից մեկին, ով պայքարել է թուրքերի դեմ և ճակատամարտում վնասել ու արյունահոսել կողային մասից։

Հայր՝ Միխայիլ Պավլի Գվերդծիթելի, ծրագրավորող
Մայր՝ Իննա Վլադիմիրի Կոֆման, ռուսերենի և ռուս գրականության ուսուցչուհի, ավարտել է Թբիլիսիի Ալեքսանդր Պուշկինի անվան մանկավարժական ինստիտուտը
Եղբայր՝ Պավել, ինժեներ, բնակվում է Թբիլիսիում, ունի երկու երեխա
Որդի՝ Ալեքսանդր Կախաբրիշվիլի Սանդրո, ծնվել է 1986 թվականին
Երկրորդ ամուսին՝ Դմիտրի, փաստաբան
Երրորդ ամուսին՝ Սերգեյ Գեորգիի Ամբատելո, բժիշկ-սրտաբան ամուսնալուծվել են 2005 թվականի դեկտեմբերին


== Ալբոմներ ==
1982 թվականին՝ 30 տարեկան հասակում, Թամար Գվերդծիթելին թողարկում է առաջին ալբոմը։ Ստեղծագործական կարիերան շարունակում է մինչև այժմ։

1982 Дебют. Тамара Гвердцители (миньон)
1985 Музыка: поёт Тамара Гвердцители
1992 Тамара Гвердцители поёт свои песни
1994 Виват, Король!
1996 Спасибо, Музыка, тебе!
2000 Лучшие песни разных лет
2001 Посвящение Женщине
2002 Виват, Любовь, Виват!
2002 Мне вчера приснилось небо
2003 Избранное
2004 Музыка- Храм Души
2008 Воздушный поцелуй
2008 MP3-ալբոմ «Избранное»
2009 The Best (2 CD)


== Ծանոթագրություններ ==